
Kedves Kollégák!
Ezúton szeretnénk meghívni Benneteket a 2026. szeptember 21-én, hétfőn 08.30 órakor megrendezésre kerülő workshopunkra 

Szervezőpartner: Baptista Szeretetszolgálat Emberkereskedelem Elleni Tevékenység Osztálya

Célcsoport: család és gyermekjóléti szolgáltatások területén dolgozó szakemberek
A rendezvénnyel kapcsolatos fontosabb információk

Csongrád-Csanád-Békés vármegye Szakmafejlesztési Hálózat Konzorciuma

A rendezvény címe/témája:
A rendezvény
időpontja:
A rendezvény helyszíne:



„Áldozati életutak – hatékony megoldások a
megelőzéstől a reintegrációig”


2026. szeptember 21. 8.30-16.00 óra
Bethesda Ház Módszertani és Terápiás Központ
5600 Békéscsaba, Luther u.14.


A program előadói: 
Toszeczky Renáta-Baptista Szeretetszolgálat Emberkereskedelem Elleni Tevékenység Osztálya Osztályvezető, Szőke Nikolett, és Rakonczai Mihály
[bookmark: _GoBack]Jelentkezők létszáma: max. 25 fő/ csoport  (kérnénk szépen, hogy egy intézménytől max. 2fő jelentkezzen) 

Rövid tájékoztatás a programról:
„A Belső Biztonsági Alap Plusz támogatásával megvalósuló program keretében szervezett ingyenes szakmai workshop, amelynek középpontjában az emberkereskedelem elleni küzdelem erősítése, valamint az áldozatazonosítás és az áldozatvédelem hatékonyabbá tétele áll a szakmai együttműködések fejlesztésével és a közös gondolkodás elősegítésével.
A workshopra szeretettel várjuk a szociális alap- és szakosított ellátásban dolgozó szakembereket, valamint a gyermekvédelmi és gyermekjóléti területen dolgozó kollégákat, akik munkájuk során találkozhatnak az emberkereskedelem kockázatának kitett célcsoportokkal.
A workshop lehetőséget teremt arra, hogy a különböző területen dolgozó szakemberekkel egymás tapasztalataira építve, közösen mélyítsük el a résztvevők tudását az emberkereskedelem természetéről, az áldozattá válás folyamatairól, valamint azokról a kockázati tényezőkről, amelyek a kiszolgáltatottságot eredményezhetik. A közös munka során fókuszba kerülnek a sérülékeny élethelyzetek, a toló és húzó tényezők, valamint az elkövetők által alkalmazott módszerek.
A workshop szakmai tartalma arra épül, hogy a résztvevők saját gyakorlati tapasztalataikat is behozva vizsgálják meg az emberkereskedelem különböző megjelenési formáit, valamint azokat a jeleket, amelyek az áldozattá válás kockázatára utalhatnak.







A workshop kiemelt hangsúlyt helyez az áldozatazonosítás és az áldozatirányítás gyakorlatára, különös tekintettel arra, hogy a különböző intézmények és szakemberek hogyan tudnak hatékonyan kapcsolódni egymáshoz egy-egy eset kapcsán. A közös munka során lehetőség nyílik a szakmai együttműködések erősítésére és az esetek mentén felmerülő dilemmák megosztására és átgondolására.
A tréning jellegű szakmai munka teret ad a tapasztalatcserének, a közös értelmezésnek és a szakmai kapcsolatok elmélyítésének egyaránt. 

Bízunk abban, hogy a workshop lehetőséget teremt a közös gondolkodásra, a tapasztalatok megosztására és a szakmai együttműködések erősítésére, valamint hozzájárul a mindennapi munka megkönnyítéséhez is.
Reméljük, hogy személyesen is találkozunk a workshopon, szeretettel várjuk a közös szakmai munkára! Toszeczky Renáta Baptista Szeretetszolgálat Emberkereskedelem Elleni Tevékenység Osztálya Osztályvezető”



Pál Jánosné és Gál Antal
módszertani munkatárs
Békés és Csongrád-Csanád vármegyék 
szakmatámogatási hálózata 



[image: ][image: ]A program a Belügyminisztérium és a Slachta Margit Nemzeti Szociálpolitikai Intézet támogatásával, a „Területi szakmatámogatási rendszer működtetése, szakmatámogatási feladatok ellátása 2025” pályázat keretében valósul meg. A rendezvényen elhangzottak nem feltétlenül tükrözik a BM és az NSZI hivatalos álláspontját.

